Blaze7451/Wiki-th-20250601 huggingface dataset:
วิกิพีเดีย:โครงการวิกิเภสัชกรรม

== คุณทำได้**

**บทความที่ต้องการ**
คุณเลือกบทความที่คุณต้องการเขียนหรือแปลจากวิกิพีเดียภาษาอังกฤษได้โดยคลิกที่ชื่อของบทความด้านล่างนี้
20px ระดับบทความคัดสรร- "การรักษาโรคปลอกประสาทเสื่อมแข็ง" (en)- "เอลี ลิลลี่" (en) - "การเติมฟลูออไรด์ในน้ำ" (en) - "อีคอส" (en) - "Folding@home" (en) - "กรดเบตาไฮดรอกซี เบตาเมทิลบิวทิริก" (en)- "แม่แบบรายการยาจำเป็นขององค์การอนามัยโลก" (en) - "ผู้เสียชีวิตจากการได้รับยาเกินขนาดหรือเกิดพิษจากยา" (en) 
20px ระดับบทความคุณภาพ- "ฟรานเซส โอลดแฮม เคลซีย์" (en)- "เพอร์ซี ลาวอน จูเลี่ยน" (en)- "ด็อกโซรูบิซิน" (en)- "เบนซิลปิเปอราซีน" (en)- "เมทอกซีฟลูแรน" (en)- "แอดเดอรอล" (en)- "ประวัติของแอสไพริน" (en)- "สารกระตุ้นตัวรับกลูโคคอร์ติคอยด์แบบจำเพาะ" (en)- "เมฟีโดรน" (en)- "ศัพท์เฉพาะของโมโนโคลนอลแอนติบอดี" (en)- "ข้อตกลงเวชปฏิบัติร่วมของสหรัฐอเมริกา" (en)

**บทความที่ต้องเก็บกวาด**

**บทความที่ต้องขยายความ**
บทความด้านเภสัชกรรมที่มีเพียงกล่องข้อมูลหรือการอธิบายคำจัดกัดความของชื่อบทความไว้เพียงเล็กน้อย เช่น เป็นสาขาทางเภสัชศาสตร์ที่เกี่ยวข้องกับอะไร หมายถึงอะไร หรือบทความเภสัชกรที่บอกเพียงว่าเคยดำรงฐานะสำคัญอย่างไร เป็นต้น บทความเหล่านี้จะมีป้าย ขยายความวางที่ส่วนบนของบทความ หากคุณมีข้อมูลบทความดังกล่าว สามารถนำมาช่วยเขียนได้โดยต้องระมัดระวังเรื่องการละเมิดลิขสิทธิ์ 

**บทความที่มีเนื้อหาสั้นมาก**
บทความดังกล่าวจะมีการอธิบายเพิ่มเติมมากขึ้นเพียงเล็กน้อย ส่วนมากมีความยาวไม่เกิน 3 บรรทัด อาจอธิบายถึงสาขาย่อยวิชาในบทความด้านวิชาการ, ถิ่นกำเนิดและประวัติการศึกษาของเภสัชกรหรือบบุคคลสำคัญทางเภสัชกรรม เป็นต้น ขาดการพูดถึงในส่วนรายละเอียดของบทความ จะมีป้าย สั้นมาก วางที่ส่วนบนของบทความ และเมื่อคุณพอว่าเนื้อมีมากขึ้นแล้ว อย่าลืมนำป้ายนี้ออกด้วยหล่ะ!

**บทความที่ยังไม่สมบูรณ์**
ร่วมกันเพิ่มเติม เรียบเรียงข้อมูลบทความที่ไม่สมบูรณ์ร่วมกัน โดยสังเกตุจากป้าย โครง หรือ โครงเภสัชกรรมที่ส่วนล่างสุดของบทความ 

**บทความที่ขาดแหล่งอ้างอิง**
บทความทางเภสัชกรรมต้องการการอ้างอิงเช่นเดียวกับบทความอื่นๆของวิกิพีเดีย ทั้งในเชิงสถิติศาสตร์, ข้อมูลการบ่งใช้ยา, การทดลองหรือวิจัย เป็นต้น คุณสามารถศึษารายละเอียดการอ้างอิงส่วนอื่นๆให้ศึกษาที่ การอ้างอิงแหล่งที่มา เมื่อคุณพบว่าบทความส่วนใดสมควรได้รับการอ้างอิง ให้ใช้แม่แบบ ต้องการอ้างอิงตรงนี้ หรือแปะป้าย ต้องการอ้างอิง ที่ส่วนบนของบทความ

**การจัดหมวดหมู่**
เมื่อคุณเขียนบทความทางเภสัชกรรมเป็นที่เรียบร้อย คุณควรใส่หมวดหมู่ให้กับบทความเพื่อให้ง่ายต่อการเข้าถึงบทความและเพื่อความเป็นระเบียบเรียบร้อย ทั้งนี้เนื่องจากบทความทางเภสัชกรรมเป็นข่ายที่กว้างขวาง จึงจำแนกวิธีการลำดับหมวดหมู่ดังต่อไปนี้- เภสัชกรรม หมายความถึงบทความที่เกี่ยวข้องกับวิถีการบริบาลทางเภสัชกรรมหรือบทความที่มีส่วนเกี่ยวข้องกับทางเภสัชกรรม หากไม่ทราบสาขาวิชาชีพหรือหมวดหมู่ย่อยที่บทความเกี่ยวข้อง ให้ใช้หมวดหมู่  หากทราบให้ใช้หมวดหมู่ย่อยโดยไม่ต้องใช้หมวดหมู่เภสัชกรรม เช่น  - เภสัชกร ให้ใช้หมวดหมู่  หรือหากไม่ทราบสัญชาติให้ใช้  ส่วนหมวดหมู่อื่นๆให้ใส่ตามความเหมาะสมกับบทความประเภทบุคคล- เภสัชศาสตร์ หมายถึง บทความเกี่ยวกับวิทยาการสาขาทางเภสัชศาสตร์ทั้งหมด หากไม่ทราบหมวดหมู่ย่อยที่แน่ชัด ให้ใช้  แต่หากทราบหมวดหมู่สาขาวิชาที่บทความมีส่วนเกี่ยวข้อง ให้ใช้หมวดหมู่อื่นๆ ที่จำเพาะเจาะจง ไม่ต้องใช้หมวดหมู่เภสัชศาสตร์ เช่น  เป็นต้น

กล่อง

โครงการวิกิที่เกี่ยวข้อง- โครงการวิกิเภสัชวิทยา- โครงการวิกิแพทยศาสตร์ 
ภ
รัฐฟัลกอน

ฟัลกอน (Falcón) เป็น 1 ใน 23 รัฐของประเทศเวเนซุเอลา เมืองหลวงของรัฐคือเมืองโกโร รัฐมีพื้นที่ครอบคลุม 24,800 ตร.กม. และในปี ค.ศ. 2010 มีประชากรราว 950,057 คน ชื่อของรัฐตั้งชื่อตามชื่อประธานาธิบดีฮวน กรีโซสโตโม ฟัลกอน คาบสมุทรปารากวานา เชื่อมต่อกับส่วนที่เหลือของรัฐโดยคอคอดเมดาโนส ที่คาบสมุทรมีโรงกลั่นน้ำมันที่เมือง

**อ้างอิง**
ฟัลกอน
หมวดหมู่:รัฐและดินแดนที่ก่อตั้งในปี พ.ศ. 2407
เครื่องยอดหลังคา

เครื่องยอดหลังคาเหนือมหาวิหารน็อทร์-ดามแห่งปารีส
เครื่องยอดหลังคา (flèche,  ออกเสียง) คือส่วนประกอบของสิ่งก่อสร้างหรือส่วนประกอบของของคริสต์ศาสนสถานที่มีลักษณะเป็นยอดแหลมที่มักจะตั้งบนหลังคาหรือสันของสิ่งก่อสร้าง หรือบนจุดตัดของมหาวิหาร ในภาษาอังกฤษหมายถึงยอดแหลมที่เป็นโครงไม้คลุมด้วยตะกั่ว เครื่องยอดหลังคามักจะมีขนาดไม่ใหญ่นัก แต่บางครั้งก็มีขนาดใหญ่เช่นเครื่องยอดหลังคาของมหาวิหารอาเมียงหรือของมหาวิหารน็อทร์-ดามแห่งปารีส
“flèche” มาจากคำในภาษาฝรั่งเศสที่แปลว่า “ลูกศร”

**ดูเพิ่ม **
 คริสต์ศาสนสถาน - แผนผังมหาวิหาร - ส่วนประกอบของคริสต์ศาสนสถาน

**แหล่งข้อมูลอื่น**
  พจนานุกรมศัพท์สถาปัตยกรรมคริสต์ศาสนา
หมวดหมู่:สถาปัตยกรรมคริสต์ศาสนสถาน
หมวดหมู่:ส่วนประกอบของสิ่งก่อสร้าง
แม่น้ำปารา

แม่น้ำปารา
แม่น้ำปารา (Rio Pará) เป็นสาขาของแม่น้ำแอมะซอน ไหลผ่านทางใต้และตะวันออกของเกาะมาราฌอ เมืองหลวงของรัฐปารา ที่ชื่อ เบเลง ตั้งอยู่บนลุ่มแม่น้ำทางตอนใต้ มีความยาวราว 40 ไมล์
ปารา
ไอแซก สเติร์น

ไอแซก สเติร์น (Isaac Stern; Ісаак Стерн) เป็นนักไวโอลินชาวอเมริกันเชื้อสายยูเครน  เป็นนักไวโอลินที่มีชื่อเสียงในระดับโลก มีผลงานบันทึกเสียงเป็นจำนวนมาก
สเติร์นเกิดที่เมืองแกรมิยาแนตส์ ประเทศยูเครน ได้ย้ายตามครอบครัวมาอยู่ที่ซานฟรานซิสโกตั้งแต่อายุได้ 14 เดือน และเข้าศึกษาการเล่นไวโอลินจาก San Francisco Conservatory of Music และเรียนหลักสูตรส่วนตัวกับหลุยส์ เพอร์ซิงเกอร์ นักไวโอลินและเปียโนมีชื่อ 
สเติร์นเริ่มมีชื่อเสียงตั้งแต่อายุ 15 ปี จากการแสดงเดี่ยวไวโอลินคอนแชร์โตหมายเลข 3 ของกามีย์ แซ็ง-ซ็องส์ ร่วมกับวงซานฟรานซิสโกซิมโฟนี จากนั้นได้บรรเลงและบันทึกเสียงผลงานคอนแชร์โตไว้เป็นจำนวนมาก ทั้งของบราม, บัค, เบทโฮเฟิน, ไชคอฟสกี, วีวัลดี และคีตกวีในยุคหลัง เช่น บาร์เบอร์, บอร์โตก, สตราวินสกี, เบิร์นสไตน์ เป็นต้น
สเติร์นมีผลงานเล่นดนตรีประกอบภาพยนตร์หลายเรื่อง เช่น ภาพยนตร์ Humoresque (1946), Fiddler on the Roof (1971)  และภาพยนตร์สารคดี From Mao to Mozart: Isaac Stern in China (1980) 
สเติร์นได้รับรางวัลแกรมมีเกียรติยศ Lifetime Achievement ในปี 1987

**อ้างอิง**
หมวดหมู่:นักดนตรีชาวอเมริกัน
หมวดหมู่:นักไวโอลิน
หมวดหมู่:ชาวอเมริกันเชื้อสายยูเครน
หมวดหมู่:บุคคลจากซานฟรานซิสโก
หมวดหมู่:บุคคลจากแคว้นแตร์นอปิล
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
แม่น้ำปาราอีบาดูซูล

แม่น้ำปาราอีบาดูซูล
แม่น้ำปาราอีบาดูซูล (Paraíba do Sul) หรือเรียกง่าย ๆ ว่า แม่น้ำปาราอีบา เป็นแม่น้ำทางใต้-ตะวันออกของประเทศบราซิล ไหล่ผ่านความยาว 1,120 กม. จากตะวันตกสู่ตะวันออกเฉียงเหนือ เกิดจากการรวมตัวกันของแม่น้ำปาราอีติงกากับแม่น้ำปาราอีบูนา ไหลลงทะเลที่กัมโปส
ปาราอีบาดูซูล
รัฐอามาปา

รัฐอามาปา (Amapá) เป็นรัฐในประเทศบราซิล ตั้งอยู่ทางตอนเหนือสุด ติดกับชายแดนซูรินามและเฟรนช์เกียนาทางตอนเหนือ ติดกับมหาสมุทรแอตแลนติกทางตะวันออก และติดกับรัฐปาราทางตอนใต้และตะวันตก ทางตอนเหนือของรัฐมีแม่น้ำโอยาป็อกเป็นพรมแดนกั้นบราซิลกับเฟรนช์เกียนา ลักษณะภูมิประเทศที่โดดเด่นในบริเวณนี้ คือร้อยละ 90 ของรัฐเป็นพื้นที่ป่าฝนแอมะซอนขนาดใหญ่ ยังเป็นพื้นที่บนเส้นศูนย์สูตร การเดินทางถึงรัฐนี้ไปสู่เมืองหลวงของรัฐที่ชื่อ เมืองมากาปา ทำได้โดยทางเรือหรือเครื่องบินเท่านั้น

**อ้างอิง**
อามาปา
หมวดหมู่:รัฐและดินแดนที่ก่อตั้งในปี พ.ศ. 2531
ยิตซัก เพิร์ลแมน

ยิตซัก เพิร์ลแมน (יצחק פרלמן‎)  นักไวโอลิน ผู้อำนวยเพลง และครูสอนดนตรีชาวอเมริกันเชื้อสายอิสราเอลที่มีชื่อเสียงในระดับโลก
เพิร์ลแมนเกิดที่เมืองเทลอาวีฟ ดินแดนปาเลสไตน์ของอังกฤษ (ปัจจุบันคือประเทศอิสราเอล) เคยป่วยเป็นโปลิโอตั้งแต่อายุ 4 ขวบ แต่ได้รับการรักษาจนหายดี และเข้าเรียนไวโอลินที่สถาบันการดนตรีที่เทลอาวีฟ และได้รับทุนเข้าศึกษาต่อที่โรงเรียนจูลเลียร์ด
เพิร์ลแมนออกแสดงในที่สาธารณะเป็นครั้งแรกเมื่ออายุ 18 ปี ที่คาร์เนกีฮอลล์ นิวยอร์ก และชนะเลิศการแข่งขัน Leventritt Competition ในปีถัดมา  ปัจจุบันเขามีผลงานร่วมกับวง เซนต์หลุยส์ซิมโฟนี และนิวยอร์กฟิลฮาร์โมนิก
ผลงานแสดงของเพิร์ลแมนที่มีชื่อเสียง คือการเล่นในพิธีสาบานตนเข้ารับตำแหน่งประธานาธิบดีสหรัฐ ของบารัค โอบามา เมื่อวันที่ 20 มกราคม พ.ศ. 2551 เป็นการเล่นควอร์เทท ร่วมกับโย-โย มา (เชลโล) กาเบรียลา มอนเทอโร (เปียโน) และแอนโทนี แม็กกิล (คลาริเนต)   และการบรรเลงที่ทำเนียบขาว ในงานเลี้ยงอาหารค่ำ เพื่อเป็นเกียรติแก่สมเด็จพระราชินีนาถเอลิซาเบธที่ 2 แห่งสหราชอาณาจักร เมื่อวันที่ 7 พฤษภาคม พ.ศ. 2550 

**อ้างอิง**
หมวดหมู่:นักดนตรีชาวอเมริกัน
หมวดหมู่:นักดนตรีชาวอิสราเอล
หมวดหมู่:นักไวโอลิน
หมวดหมู่:ชาวอเมริกันเชื้อสายโปแลนด์
หมวดหมู่:ชาวอเมริกันเชื้อสายยิว
หมวดหมู่:ผู้ที่ได้รับรางวัลแกรมมี
หมวดหมู่:นักดนตรีคลาสสิก
หมวดหมู่:บุคคลจากเทลอาวีฟ
หมวดหมู่:บุคคลจากนครนิวยอร์ก
หมวดหมู่:ชาวยิวอิสราเอล
หมวดหมู่:ชาวอิสราเอลเชื้อสายโปแลนด์
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ประตูผี (แก้ความกำกวม)

__NOTOC__
ประตูผี อาจจะหมายถึง- ประตูผี (แยกสำราญราษฎร์)- ประตูเมืองนครราชสีมา (เป็นประตูเมืองด้านทิศใต้ของตัวเมืองนครราชสีมา เรียกว่า ประตูไชยณรงค์)- ประตูผี (สถาปัตยกรรม) (Lychgate)- ประตูปีศาจ (Devil's door)- ประตูผี (ปรัมปราวิทยาจีน)
ซุ้มประตูสุสาน

ซุ้มประตูสุสานที่วัดเซนต์ไจล์สที่สแตนตันเซนต์ควินตินในมณฑลวิลท์เชอร์ในอังกฤษ
ซุ้มประตูสุสาน (Lychgate หรือ lichgate หรือ lycugate หรือ lych gate,  ออกเสียง) เป็นประตูที่มีหลังคาที่บางครั้งจะพบตามทางเข้าไปยังบริเวณที่เป็นลานวัดก่อนจะถึงตัววัดในสหราชอาณาจักร 

**ชื่อ**
ในภาษาอังกฤษคำว่า “Lych” มาจากภาษาแซ็กซอน “lic” ที่แปลว่า “ศพ” ที่เป็นคำคุณศัพท์โดยเฉพาะที่ใช้ในวลีหรือชื่อ เช่น “lych bell” ซึ่งเป็นระฆังที่ใช้สั่นหน้าศพ “lych way” ที่หมายถึงทางที่ขบวนศพเดินไปยังที่ทำการฝัง
ในยุคกลางร่างของผู้ตายที่จะถูกฝังส่วนใหญ่แล้วก็เพียงแต่ห่อกันโดยไม่มีการใส่โลงเช่นในปัจจุบัน ร่างที่ได้รับการห่อแล้วก็จะนำเข้าวัดทางซุ้มประตูสุสานและนำไปตั้งบนแท่นวางศพ (Bier) เพื่อที่นักบวชจะได้เริ่มประกอบพิธีขั้นตอนแรกภายใต้ร่มเงาของประตู

**ลักษณะโครงสร้าง**
ซุ้มประตูสุสานมีลักษณะทั่วไปที่คล้ายซุ้ม มักจะสร้างบนเสาสี่หรือหกต้นเป็นทรงสี่เหลี่ยมคล้ายศาลา ตอนบนเป็นหลังคา ส่วนประกอบทั้งหมดมักจะสร้างด้วยไม้ เพดานมักจะเป็นทรงแหลมที่มีคานรับหลังคาที่อาจจะปูด้วยหญ้า ไม้ หรือกระเบื้อง ตัวประตูก็อาจจะมีการสลักเสลา และต่อมาก็อาจจะเป็นการสร้างเพื่อเป็นอนุสรณ์ บางครั้งก็อาจจะมีที่นั่งสองข้าง
ซุ้มประตูสุสานในสมัยโบราณเป็นที่ที่ตั้งศพไว้รอให้นำแท่นวางศพจากในวัดมารับศพ ก่อนที่จะนำเข้าวัด ซุ้มประตูสุสานบางประตูก็จะมีหินก้อนใหญ่ที่แบนราบที่เรียกว่า “lich-stones” หรือ “แท่นศพ” ที่ใช้เป็นที่วางศพชั่วคราวก่อนที่จะนำไปวางบนแท่นวางศพ
ซุ้มประตูสุสานส่วนใหญ่สร้างราวกลางคริสต์ศตวรรษที่ 15 แต่ก็มีบ้างที่สร้างกันมาก่อนหน้านั้น รวมทั้งจากคริสต์ศตวรรษที่ 13 ที่วัดเซนต์จอร์จที่เบ็คเคนแนมในลอนดอนใต้ ที่อ้างว่าเป็นซุ้มประตูสุสานที่เก่าแก่ที่สุดในอังกฤษ.

**อ้างอิง**

**ดูเพิ่ม **
 คริสต์ศาสนสถาน - ส่วนประกอบของคริสต์ศาสนสถาน

**แหล่งข้อมูลอื่น**
  พจนานุกรมศัพท์สถาปัตยกรรมคริสต์ศาสนา- A restoration of a lych gate at Houghton-le-Spring's Hillside Cemetery- Horsham's Denne Road Lych Gate date=2007-02-06  featuring a traditional lychgate- Otterbourne lychgate
หมวดหมู่:สถาปัตยกรรมคริสต์ศาสนสถาน
หมวดหมู่:ประตู
หมวดหมู่:สถาปัตยกรรมอังกฤษ
หมวดหมู่:ประเพณีเกี่ยวกับความตาย
อลงกต เอื้อไพบูลย์

อลงกต เอื้อไพบูลย์ ชื่อเล่น บุ๊ค เกิดเมื่อ 19 มกราคม พ.ศ. 2512 ผู้กำกับโฆษณา ภาพยนตร์ มิวสิกวิดีโอ เริ่มมีชื่อเสียงจากการทำมิวสิกวิดีโอโดยใช้ฟิล์ม 16 มม.ในการถ่ายทำเกือบ 100% การเล่าเรื่อง และสื่อความหมายด้วยภาพที่มีเอกลักษณ์อย่างชัดเจน มีผลงานไม่ต่ำกว่า 1,000 ชิ้นทั้งในและนอกประเทศ และยังเป็นผู้กำกับ มิวสิกวิดีโอ คู่บุญของ ไทยเทเนี่ยม อีกด้วย
แต่ในอดีต บุ๊คเป็นส่วนหนึ่งในสมาชิกวง เฌอ (วงดนตรี) ตำแหน่ง กลอง
การศึกษา จบอนุบาลและประถมที่ โรงเรียนสวนเด็ก จบมัธยมต้นที่ โรงเรียนสาธิตปทุมวันจบมัธยมปลายที่ โรงเรียนเตรียมอุดมศึกษา จบปริญญาตรีที่ คณะนิเทศศาสตร์ จุฬาลงกรณ์มหาวิทยาลัย

**ผลงาน**

**การแสดง**
 ทิดบุ๊ค จากภาพยนตร์ เรื่อง พรจากฟ้า

**กำกับภาพยนตร์**
 คู่แท้ปาฏิหาริย์ - อยากได้ยินว่ารักกัน
หมวดหมู่:ผู้กำกับภาพยนตร์ชาวไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนเตรียมอุดมศึกษา
รัฐชิวาวา

รัฐชิวาวา (Chihuahua) เป็นรัฐทางตอนเหนือของประเทศเม็กซิโก มีพื้นที่ 247,087 ตร.กม. (95,400.8 ตร.ไมล์) ใหญ่กว่าสหราชอาณาจักรเล็กน้อย ติดกับรัฐโซโนราทางตะวันตก ติดกับรัฐซินาโลอาทางใต้และตะวันตก ติดกับรัฐดูรังโกทางใต้ และติดกับรัฐโกอาวิลาทางตะวันออก และติดกับสหรัฐอเมริกา รัฐเท็กซัสทางเหนือ-ตะวันออก และติดกับรัฐนิวเม็กซิโกทางเหนือ รัฐชิวาวาถือเป็นรัฐที่มีขนาดพื้นที่ใหญ่ที่สุดในเม็กซิโก มีเมืองหลวงของรัฐคือเมืองชิวาวา
จากข้อมูลปี 2005 มีประชากรในรัฐอยู่ 3.2 ล้านคน รัฐยังเป็นแหล่งท่องเที่ยว มีองค์กรทางธนาคารและใช้ใช้เทคโนโลยีชั้นสูง

**อ้างอิง**
ชิวาวา
หมวดหมู่:รัฐและดินแดนที่ก่อตั้งในปี พ.ศ. 2367
หมวดหมู่:รัฐชิวาวา
ประตูปีศาจ

ไฟล์:Devil's Door, Church of St Peter and St Paul, Broadhempston (Geograph Image 946268 448f35b9).jpg|thumb|250px |“ประตูปีศาจ” ที่วัดเซนต์ปีเตอร์และเซนต์พอลที่บรอดเฮ็มพสตันในเดวอนในอังกฤษ
ไฟล์:St Nicholas Church, Worth, Crawley.JPG|thumb|250px|right|The Saxon-era St Nicholas' Church at Worth, West Sussex, has a Devil's door
ประตูปีศาจ (Devil's door) เป็นส่วนประกอบของสิ่งก่อสร้างของคริสต์ศาสนสถานที่เป็นประตูบนผนังด้านเหนือของตัวสิ่งก่อสร้างของสถาปัตยกรรมยุคกลาง และคริสต์ศาสนสถานที่สร้างก่อนหน้านั้นในสหราชอาณาจักร ประตูปีศาจนิยมสร้างกันในสมัยโบราณในมณฑล ซัสเซ็กซ์ที่มีวัดที่มีประตูปีศาจด้วยกันกว่า 40 วัด องค์ประกอบดังว่านี้มีต้นตอมาจากสมัยคริสเตียนยุคแรก เมื่อการสักการะตามวัฒนธรรมก่อนคริสเตียนยังคงนิยมปฏิบัติกันอยู่ และประตูดังกล่าวก็มักจะเป็นเพียงโครงสร้างที่สร้างขึ้นเพื่อเป็นสัญลักษณ์เท่านั้น แต่ก็มีบางครั้งก็จะเป็นทางเข้าจริง

**การใช้สอย**
ก่อนและระหว่างยุคกลาง ด้านที่หันไปทางด้านเหนือถือว่าเป็นของปีศาจและของผู้นอกศาสนา ฉะนั้นวัดจึงมักจะสร้างทางฝั่งเหนือของถนนหรือทางเดิน (track) เพื่อที่จะให้ทางเข้าหลักอยู่ทางตัวอาคารที่หันไปทางใต้ นอกจากนั้นในสมัยโบราณการสร้างวัดก็มักจะสร้างกันบนที่ตั้งที่เดิมเป็นสถานที่ที่ใช้ในการสักการะของ เพกันหรืออารยธรรมก่อนคริสเตียน เมื่อสร้างวัดขึ้นแล้วผู้นอกศาสนาก็ยังคงถือว่าเป็นสถานที่ศักดิ์สิทธิ์และยังคงเข้ามาสักการะอยู่ ฉะนั้นทางวัดจึงสร้างประตูทางทิศเหนือเพื่อให้ผู้ที่มิได้นับถือคริสต์ศาสนาได้เข้ามาทำการสักการะตามประเพณีของตน เพราะความที่มีความเกี่ยวข้องกับ “Devil” ประตูทางด้านเหนือของวัดจึงเรียกว่า “Devil's door”
ต่อมาวัตถุประสงค์ที่นิยมเชื่อกันโดยเฉพาะในซัสเซ็กซ์ก็กล่าวว่าเป็นประตูที่ปีศาจใช้หนีออกจากวัด ความเชื่อโดยทั่วไปในยุคกลางเชื่อว่าปีศาจสิงอยู่ในวิญญาณของเด็กที่ยังไม่ทำพิธีรับศีลจุ่ม ฉะนั้นการทำพิธีรับศีลจุ่มก็เท่ากับเป็นการไล่ปีศาจออกจากร่างของเด็ก และปีศาจก็จะต้องมีทางออกจากวัด ซึ่งเป็นสาเหตุที่ทำให้มีการสร้างประตูทางกำแพงด้านเหนือเพื่อจุดประสงค์ดังว่านี้ ประตูปีศาจมักจะเป็นประตูที่มีขนาดเล็กกว่าที่จะใช้จริงได้ ฉะนั้นจึงเป็นเพียงโครงสร้างที่สร้างขึ้นเพื่อเป็นสัญลักษณ์เท่านั้น ประตูเหล่านี้ที่ยังเหลืออยู่มักจะปิดตันด้วยอิฐ ซึ่งกล่าวกันว่าเพื่อกันไม่ให้ปีศาจกลับเข้าวัดอีก

**ตัวอย่าง**
ประตูปีศาจพบทั่วไปในบริเตนแต่จะพบมากที่สุดในซัสเซ็กซ์ เช่นที่วัดเซนต์นิโคลัสที่เวิร์ธ

**อ้างอิง**
 isbn=978-1-906022-08-2- isbn=1-85770-306-5- cite book|last=Piccardi|first=Luigi|coauthor=Masse, W. Bruce|title=Myth and Geology|publisher=Geological Society of London|location=London|year=2007|isbn=1-86239-216-1|url=http://books.google.co.uk/books?id=F7pZfLUoHJIC&pg=PA291&lpg=PA291&dq=%22Devil's+door%22+church&source=bl&ots=vMcMjkFjFH&sig=MCLD9WsMslUrUEjcDaqCcZmgL0Q&hl=en&ei=GOfYSuDgEdqhjAe0_cTjCA&sa=X&oi=book_result&ct=result&resnum=4&ved=0CBEQ6AEwAw#v=onepage&q=%22Devil's%20door%22%20church&f=false|accessdate=2009-10-15

**ดูเพิ่ม**
 คริสต์ศาสนสถาน- แผนผังคริสต์ศาสนสถาน- ส่วนประกอบของคริสต์ศาสนสถาน

**แหล่งข้อมูลอื่น**
  พจนานุกรมศัพท์สถาปัตยกรรมคริสต์ศาสนา
หมวดหมู่:สถาปัตยกรรมคริสต์ศาสนสถาน
หมวดหมู่:โบสถ์คริสต์ในอังกฤษ
หมวดหมู่:สิ่งก่อสร้างในซัสเซกซ์
หมวดหมู่:สถาปัตยกรรมสมัยกลาง
หมวดหมู่:ประตู
หมวดหมู่:สถาปัตยกรรมอังกฤษ
เสือโคร่งบาหลี

เสือโคร่งบาหลี (Bali tiger) เป็นประชากรเสือโคร่งชวาบนเกาะบาหลี ประเทศอินโดนีเซีย ซึ่งสูญพันธุ์ไปตั้งแต่คริสต์ทศวรรษ 1950
ในอดีต เสือชนิดนี้เป็นเสือชนิดย่อยคนละชนิดที่มีชื่อวิทนาศาสตร์ว่า Panthera tigris balica ซึ่งถูกระบุในบัญชีแดงไอยูซีเอ็นเมื่อ ค.ศ. 2008 ว่าสูญพันธุ์ ใน ค.ศ. 2017 มีการปรับปรุงอนุกรมวิธาน และจัดให้มันอยู่ใน P. t. sondaica ซึ่งรวมเสือโคร่งสุมาตราที่ยังคงมีอยู่
ผลจากการวิเคราะห์ตัวอย่างดีเอ็นเอของไมโทคอนเดรียเสือ 23 แบบจากชุดสะสมพิพิธภัณฑ์แสดงให้เห็นว่า เสือชนิดนี้เคยอาศัยทั่วหมู่เกาะซุนดาในช่วงยุคน้ำแข็งสุดท้ายเมื่อ 11,000–12,000 ปีก่อน
ในเกาะบาหลี เสือตัวสุดท้ายถูกบันทึกในช่วงปลายคริสต์ทศวรรษ 1930 เสือที่อาศัยแบบเดี่ยวน่าจะอยู่รอดถึงคริสต์ทศวรรษ 1940 และอาจไปถึงคริสต์ทศวรรษ 1950 ประชากรเสือถูกล่าจนหมดสิ้น และที่อยู่อาศัยตามธรรมชาติถูกแปลงไปเป็นของมนุษย์
ชื่อภาษาบาหลีของเสือชนิดนี้คือ ฮารีเมาบาลี (harimau Bali) และ ซามง (samong)
ปัจจุบันพิพิธภัณฑ์ต่าง ๆ ทั่วโลก มีซากเสือโคร่งบาหลีเพียง 8 ตัวเท่านั้น โดยส่วนใหญ่จะได้มาจากการล่าในทศวรรษที่ 30

**รูปลักษณ์**
เสือโคร่งบาหลีได้รับการบรรยายว่าเป็นเสือที่มีขนาดเล็กที่สุดในหมู่เกาะซุนดา ในคริสต์ศตวรรษที่ 20 เป็นที่รับรู้กันว่ามีหนังและกะโหลกเสือเพียง 7 ชิ้นจากบาหลีได้รับการเก็บรักษาไว้ในพิพิธภัณฑ์ ลักษณะเด่นของกะโหลกเหล่านี้คือกระดูกท้ายทอยแคบ ซึ่งมีความคล้ายคลึงกับรูปร่างกะโหลกเสือจากเกาะชวา มีความยาวจากจมูกถึงปลายหางอยู่ที่ abbr=off ส่วนเพศเมียมีความยาว abbr=off น้ำหนักของเสือเพศผู้อยู่ในช่วง abbr=off และเพศเมียอยู่ในช่วง abbr=off

**ที่อยู่อาศัยและนิเวศวิทยา**
ตัวอย่างทางสัตววิทยาของเสือโคร่งบาหลีที่รู้กันส่วนใหญ่มาจากบาหลีตะวันตก ซึ่งมีป่าชายเลน, เนินและพืชพรรณแถบสะวันนา เหยื่อหลักของเสือโคร่งบาหลีอาจเป็นกวางรูซาชวา (Rusa timorensis)

**ดูเพิ่ม**
 การสูญพันธุ์สมัยโฮโลซีน- เสือโคร่งสุมาตรา- เสือโคร่งชวา

**อ้างอิง**

**แหล่งข้อมูลอื่น**
url-status=dead - archive-date=2008-05-11 
หมวดหมู่:สัตว์เลี้ยงลูกด้วยน้ำนมที่สูญพันธุ์ไปแล้วในทวีปเอเชีย
หมวดหมู่:เสือโคร่ง
หมวดหมู่:สัตว์ที่พบในประเทศอินโดนีเซีย
หมวดหมู่:มหสัตว์ของทวีปยูเรเซีย
ปีเตอร์ พอล แอนด์ แมรี

Peter, Paul and Mary 1963
ปีเตอร์, พอล แอนด์ แมรี  กลุ่มดนตรีโฟล์ก-ร็อกสัญชาติอเมริกัน  ประกอบด้วยปีเตอร์ แยร์โรว์ กับโนเอล พอล สตูกีย์ ในตำแหน่งกีตาร์และร้องประสานเสียง และแมรี เทรเวอร์ส นักร้องนำหญิง  เป็นวงทริโอที่มีชื่อเสียงที่สุดวงหนึ่งในช่วงทศวรรษ 1960
ผลงานเพลงของปีเตอร์, พอล แอนด์ แมรี  ประสบความสำเร็จตั้งแต่อัลบั้มแรกในปี 1962 ซึ่งติดอันดับหนึ่งของนิตยสารบิลบอร์ดนานถึง 7 สัปดาห์ และอยู่ในอันดับท็อปเท็นติดต่อกันถึง 10 เดือน  มีเพลงฮิตเช่นเพลง "500 Miles", "Lemon Tree", "If I Had a Hammer" และ "Where Have All the Flowers Gone?" ของพีท ซีเกอร์    ผลงานเพลงอื่นที่เป็นเพลงฮิต เช่น "Puff the Magic Dragon" และ "Blowin' in the Wind"  ของบ็อบ ไดแลน จากอัลบั้มชุดที่สอง ขึ้นถึงอันดับหนึ่งในปี 1963    และอีกเพลงที่มีชื่อเสียง คือเพลง "Leaving on a Jet Plane" ของจอห์น เดนเวอร์ ขึ้นถึงอันดับหนึ่งในปี 1969
หลังจากประสบความสำเร็จสูงสุด ก็ได้แยกย้ายออกไปทำงานส่วนตัว แต่ไม่ประสบความสำเร็จเท่าที่ควร สมาชิกทั้งสามจึงกลับมารวมตัวอันอีกครั้ง ตั้งแต่ปี 1978 จนกระทั่งแมรี เทรเวอร์ส เสียชีวิตเนื่องจากโรคมะเร็งเม็ดเลือดขาว 

**อ้างอิง**

**แหล่งข้อมูลอื่น**
 Official home page-  Peter, Paul and Mary - Vocal Group Hall of Fame Page. date=2007-03-11 - Peter Yarrow in-depth candid video interview on The Alcove with Mark Molaro
หมวดหมู่:กลุ่มดนตรีจากนครนิวยอร์ก
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีที่ก่อตั้งในปี พ.ศ. 2504
หมวดหมู่:วงกลุ่มสามสัญชาติอเมริกัน
โรคของหลอดเลือดส่วนปลาย

โรคของหลอดเลือดส่วนปลาย (peripheral vascular disease - PVD) หรือ โรคของหลอดเลือดแดงส่วนปลาย (peripheral artery disease - PAD) หมายถึงโรคทั้งหมดที่เกิดจากการอุดตันของหลอดเลือดแดงขนาดใหญ่ในแขนขา โรคของหลอดเลือดส่วนปลายอาจเกิดจากโรคท่อเลือดแดงและหลอดเลือดแดงแข็ง เกิดจากการอักเสบที่ทำให้เกิดการตีบตัน เกิดจากมีสิ่งหลุดอุดหลอดเลือดหรือมีลิ่มเลือด โรคนี้อาจทำให้เกิดการขาดเลือดเฉียบพลันหรือเรื้อรัง โดยมักเป็นที่ขา

**ระบาดวิทยา**

**สหรัฐอเมริกา**
ชาวตะวันตกอายุเกิน 65 ปี ถึง 10% เป็นโรคหลอดเลือดแดงแข็ง เมื่อพิจารณาว่าประชากรสูงอายุมีโอกาสเพิ่มขึ้นได้ถึง 22% ในปี ค.ศ. 2040 ทำให้คาดได้ว่าโรคหลอดเลือดแดงแข็งจะมีผลกระทบสำคัญทางค่ารักษาพยาบาลของประเทศ เมื่อพิจารณาถึงอาการปวดขาเป็นระยะเหตุขาดเลือด (intermittent claudication) แล้วจะพบว่าประชากรอายุ 40-60 ปี 2% มีอาการนี้ และประชากรอายุมากกว่า 70 ปี 6% มีอาการนี้

**อัตราตายและอัตราเป็นโรค**
ผลกระทบที่น่ากลัวที่สุดของโรคคืออาการขาดเลือดรุนแรงจนเสี่ยงต่อการสูญเสียอวัยวะที่นำไปสู่การต้องตัดแขนหรือขา อย่างไรก็ดีมีการศึกษาในประชากรกลุ่มใหญ่ที่มีอาการปวดขาเป็นระยะเหตุขาดเลือดนาน 10 ปี พบว่ามีเพียง 12.2% ที่ต้องตัดขา ในขณะที่การศึกษาฟรามิงแฮมพบว่าผู้ป่วยที่มีอาการปวดขาเป็นระยะเหตุขาดเลือด 1.6% จะดำเนินโรคไปถึงขั้นที่ต้องตัดขาที่ระยะเวลา 8.3 ปี
การตัดขาส่วนใหญ่ขึ้นอยู่กับจำนวนและความรุนแรงของความเสี่ยงโรคหัวใจหลอดเลือด (เช่น การสูบบุหรี่ ความดันโลหิตสูง เบาหวาน) การสูบบุหรี่ต่อเนื่องได้รับการระบุแล้วว่าเป็นปัจจัยเสี่ยงที่ชัดเจนสำหรับการก้าวหน้าของโรคหลอดเลือดส่วนปลาย ปัจจัยอื่นคือความรุนแรงของโรคเมื่อแรกวินิจฉัย และในบางการศึกษาก็พบว่าการเป็นโรคเบาหวานก็มีส่วนด้วย
เช่นเดียวกันกับผู้ป่วยโรคหลอดเลือดอื่นๆ อายุขัยของผู้ป่วยโรคนี้น้อยกว่าคนปกติในกลุ่มควบคุมที่มีอายุเท่ากัน โรคหลอดเลือดหัวใจซึ่งเป็นผลตามทางด้านกล้ามเนื้อหัวใจมีส่วนอย่างมากต่อผลของโรค อัตราการตายทำนายในผู้ป่วยที่มีอาการปวดขาเป็นระยะเหตุขาดเลือดที่เวลา 5, 10 และ 15 ปีอยู่ที่ประมาณ 30%, 50% และ 70% ตามลำดับ

**เชื้อชาติ**
โรคหลอดเลือดแดงส่วนปลายไม่เกิดขึ้นในประชากรเชื้อชาติใดเป็นพิเศษ

**เพศ**
อาการปวดขาเป็นระยะเหตุขาดเลือดส่วนใหญ่พบในชายอายุมากกว่า 50 ปี ในขณะที่หากเป็นผู้ป่วยที่อายุน้อยกว่าที่มาพบแพทย์ด้วยอาการปวดขาเป็นระยะเหตุขาดเลือดนี้ก็ควรต้องนึกถึงสาเหตุอื่นของอาการปวดขาและอาการปวดขาเป็นระยะเหตุขาดเลือด (เช่น กลุ่มอาการกดทับหลอดเลือดข้อพับขา)

**อ้างอิง**
  Peripheral Arterial Occlusive Disease ใน  eMedicine

**แหล่งข้อมูลอื่น**
  Peer Assisted Learning Guide (University of Manchester) date=2008-12-18  - scribd.com
หมวดหมู่:โรคระบบหัวใจหลอดเลือด
หมวดหมู่:หทัยวิทยา
หมวดหมู่:สถาปัตยกรรมอังกฤษ

รวมบทความเกี่ยวกับทฤษฎีทางสถาปัตยกรรมหรือลักษณะสถาปัตยกรรมเฉพาะของอังกฤษ ส่วนตัวสิ่งก่อสร้างที่ตั้งอยู่ในอังกฤษดูที่หมวดหมู่:สิ่งก่อสร้างในอังกฤษ
หมวดหมู่:สถาปัตยกรรมสหราชอาณาจักร
อังกฤษ
หมวดหมู่:สิ่งก่อสร้างในประเทศอังกฤษ
หมวดหมู่:นักแสดงเด็กชาวไทย

นักแสดงชาวไทยที่มีผลงานแสดง มีชื่อเสียงเป็นที่ยอมรับตั้งแต่เด็ก (อายุน้อยกว่า 15 ปี)
หมวดหมู่:นักแสดงเด็กแบ่งตามสัญชาติ
หมวดหมู่:นักแสดงชาวไทย
หมวดหมู่:เด็กไทย
หมวดหมู่:นักแสดงเด็กชาวเอเชีย
หมวดหมู่:สถาปัตยกรรมแบ่งตามประเทศ

รวมบทความเกี่ยวกับทฤษฎีทางสถาปัตยกรรมของประเทศต่างๆ ส่วนตัวสิ่งก่อสร้างแบ่งตามประเทศดูที่สิ่งก่อสร้างแบ่งตามประเทศ
หมวดหมู่:สถาปัตยกรรม
หมวดหมู่:หมวดหมู่แบ่งตามประเทศ
หมวดหมู่:ประวัติศาสตร์สถาปัตยกรรม
หมวดหมู่:นักแสดงเด็กชาวอเมริกัน

นักแสดงชาวอเมริกันที่มีผลงานแสดง มีชื่อเสียงเป็นที่ยอมรับตั้งแต่เด็ก (อายุน้อยกว่า 15 ปี)
เด็ก
หมวดหมู่:เด็กอเมริกัน
หมวดหมู่:นักแสดงเด็กแบ่งตามสัญชาติ
หมวดหมู่:นักแสดงเด็กชาวทวีปอเมริกาเหนือ
หมวดหมู่:นักแสดงเด็กชาวอังกฤษ

นักแสดงชาวอังกฤษที่มีผลงานแสดง มีชื่อเสียงเป็นที่ยอมรับตั้งแต่เด็ก (อายุน้อยกว่า 15 ปี)
หมวดหมู่:นักแสดงเด็กแบ่งตามสัญชาติ
หมวดหมู่:นักแสดงอังกฤษ
หมวดหมู่:เด็กอังกฤษ
หมวดหมู่:นักแสดงเด็กชาวสหราชอาณาจักร
หมวดหมู่:นักแสดงเด็กชาวยุโรป
หมวดหมู่:สถาปัตยกรรมสหราชอาณาจักร

รวมบทความเกี่ยวกับทฤษฎีทางสถาปัตยกรรมของสหราชอาณาจักร ส่วนตัวสิ่งก่อสร้างที่ตั้งอยู่ในสหราชอาณาจักรดูที่หมวดหมู่:สิ่งก่อสร้างในสหราชอาณาจักร
สหราชอาณาจักร
หมวดหมู่:นักแสดงเด็กชาวฝรั่งเศส

นักแสดงชาวฝรั่งเศสที่มีผลงานแสดง มีชื่อเสียงเป็นที่ยอมรับตั้งแต่เด็ก (อายุน้อยกว่า 15 ปี)
หมวดหมู่:นักแสดงเด็กแบ่งตามสัญชาติ
หมวดหมู่:นักแสดงฝรั่งเศส
หมวดหมู่:เด็กฝรั่งเศส
หมวดหมู่:นักแสดงเด็กชาวยุโรป
มะเร็งหลอดอาหาร

มะเร็งหลอดอาหาร (esophageal cancer) เป็นมะเร็งที่เกิดขึ้นกับหลอดอาหาร มีชนิดย่อยหลายชนิด ส่วนใหญ่เป็นอะดีโนคาร์ซิโนมา (ประมาณ 50-80% ของมะเร็งหลอดอาหาร) และมะเร็งเซลล์สความัส มะเร็งเซลล์สความัสเกิดขึ้นมาจากเซลล์ที่บุผิวเยื่อเมือกส่วนบนของหลอดอาหาร ส่วนอะดีโนคาร์ซิโนมาเกิดขึ้นมาจากเซลล์แกลนดูลาร์ที่อยู่ที่บริเวณรอยต่อระหว่างหลอดอาหารกับกระเพาะอาหาร เนื้องอกในหลอดอาหารมักทำให้มีอาการกลืนลำบาก (dysphagia) อาการเจ็บ และอาการอื่นๆ โดยจะต้องได้รับการวินิจฉัยด้วยการตัดชิ้นเนื้อส่งตรวจทางพยาธิวิทยา เนื้องอกที่มีขนาดเล็กและอยู่เฉพาะที่อาจรักษาหายได้ด้วยการผ่าตัด เนื้องอกขนาดใหญ่มักไม่สามารถผ่าตัดได้ซึ่งจะได้รับการรักษาด้วยการรักษาประทัง ซึ่งสามารถชะลอการโตของเนื้องอกได้ด้วยการใช้เคมีบำบัด รังสีรักษา หรือรักษาร่วมกัน ในบางกรณีการใช้เคบีบำบัดหรือรังสีรักษาอาจทำให้เนื้องอกมีขนาดเล็กลงจนสามารถผ่าตัดได้ก็ได้ พยากรณ์โรคขึ้นอยู่กับว่าโรคกระจายไปมากแค่ไหนและมีปัญหาทางการแพทย์อื่นๆ หรือไม่ แต่โดยส่วนใหญ่จะมีพยากรณ์โรคไม่ค่อยดี

**อ้างอิง**

**แหล่งข้อมูลอื่น**
  NCI Esophageal Cancer Home Page date=2002-12-30 -  MedlinePlus: Esophageal Cancer-  Esophageal Cancer date=2009-07-12  From  Cancer Management: A Multidisciplinary Approach date=2009-05-15  -  Learn More about Esophageal Cancer date=2016-05-19 -  Oesophageal Cancer at Cancer Research UK-  Oesophageal Cancer Facts/ Resources (BBC) (Last updated: 30 January 2004) date=2009-03-15 
หมวดหมู่:มะเร็งระบบทางเดินอาหาร
หมวดหมู่:สถาปัตยกรรมฝรั่งเศส

รวมบทความเกี่ยวกับทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศฝรั่งเศส ส่วนตัวสิ่งก่อสร้างที่ตั้งอยู่ในประเทศฝรั่งเศสดูที่หมวดหมู่:สิ่งก่อสร้างในประเทศฝรั่งเศส
ฝรั่งเศส
หมวดหมู่:นักแสดงเด็กแบ่งตามสัญชาติ

หมวดหมู่:นักแสดงเด็ก
หมวดหมู่:นักแสดงแบ่งตามสัญชาติ
หมวดหมู่:เด็กแบ่งตามสัญชาติ
หมวดหมู่:หมวดหมู่แบ่งตามสัญชาติ
ทนงศักดิ์ ศุภการ

ทนงศักดิ์ ศุภการ (เกิด 9 กันยายน พ.ศ. 2504) ชื่อเล่น นง ชื่อจริงว่า ทนงศักดิ์ ศุภทรัพย์ เป็นนักแสดงและช่างภาพชาวไทย

**ประวัติ**
ชีวิตครอบครัวสมรสครั้งแรกกับปานฤดี ศุภทรัพย์มีบุตรสามคน โดยภรรยาได้เสียชีวิตไปแล้วตั้งแต่ต้นปี พ.ศ. 2549 ด้วยโรคมะเร็ง จึงต้องรับภาระเลี้ยงลูกเพียงคนเดียวนับแต่นั้นเป็นต่อมา วันที่ 9 กรกฎาคม 2559 เขาได้สมรสอีกหนกับชลธิชา ล้ำเลิศยุทธศิลป์ หลังคบหากัน 4 ปี

**การทำงาน**
มีผลงานมากมาย ทั้งภาพยนตร์และละคร โดยที่เคยเป็นนักแสดงในบทนำมาก่อน  มีผลงานเช่น เธอกับฉัน ในปี พ.ศ. 2525 และ สมการวัย ในปี พ.ศ. 2532 ละครโทรทัศน์ทางช่อง 7 คู่กับ อรพรรณ พานทอง ในด้านภาพยนตร์ ได้แก่ กุนซืออ้วน ในปี พ.ศ. 2525  และ แก็งค์ไอติม ในปี พ.ศ. 2526 คู่กับอรพรรณ พานทอง และจุ๋มจิ๋ม เข็มเล็กทั้ง 2 เรื่อง ส่วนผลงานในฐานะนักแสดงประกอบ เช่น ลอดลายมังกร ในปี พ.ศ. 2535 ทางช่อง 7 และในปี พ.ศ. 2549 ทางช่อง 5, ดิน น้ำ ลม ไฟ ทางช่อง 3, ทะเลสาปสีเลือด ทางช่อง ITV ในปี พ.ศ. 2550,   เพลงรักข้ามภพ ทางช่อง 7 ในปี พ.ศ. 2552, ตะวันยอแสง ทางช่อง 7 ในปี พ.ศ. 2553 และ รักไม่มีวันตาย ทางช่อง 3 ในปี พ.ศ. 2554 เป็นต้น
นอกจากการเป็นนักแสดงแล้ว ทนงศักดิ์ยังเป็นนักถ่ายภาพมืออาชีพ ทั้งภาพนิ่งและภาพเคลื่อนไหว มีงานประจำที่นิตยสารพลอยแกมเพชร และเคยถวายงานถ่ายภาพรับใช้สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มาแล้วด้วย

**ผลงานการแสดง**

**ละครโทรทัศน์**

**ละครเวที**
 พิษสวาท เดอะมิวสิคัล (2566)

**ผลงานการแสดงภาพยนตร์**
 กุนซืออ้วน (2525)- แก็งค์ไอติม (2526)- ยอดอนงค์ (2526)- รักผ่อนส่ง (2528)- สวัสดีความรัก (2528)

**ละครซีรีส์**
 2535 ปากกาทอง ตอน บทเรียนสร้างชีวิต (ช่อง 7)- 2540 ร้อยรสบทละคร ตอน เสน่หาพยาบาท (ช่อง 3)- 2562 ซีรีส์ลูกผู้ชาย : เพชร (ช่อง 3) รับบท เสี่ยทรงชัย- 2562 เดอะซีรีส์ รัก ลวง หลอน ตอน เรือนลี้ลับ (ช่อง 8)- 2563 SLEEPLESS SOCIETY ลวงละเมอรัก (ช่องวัน 31) รับบท จอม ศักดิ์เดโช- 2563 โลกทั้งใบให้นายคนเดียว เดอะซีรีส์ Romantic Blue The Series (ช่อง 8) รับบท ทิว
*2564 นิทานพันดาว (จีเอ็มเอ็ม 25) รับบท ศักดิ์ดา
*2564 Let's Fight Ghost คู่ไฟท์ไฝว้ผี (True Asian Series HD) รับบท พ่ออ๊อฟ
*2568 ลวง ลับ จับตาย (โมโน 29)

**ซิตคอม**
 2556–2559 น้องใหม่ร้ายบริสุทธิ์ รับบท คีรี (พ่อภูผา) รับเชิญ

**อ้างอิง**

**แหล่งข้อมูลอื่น**
 01933
หมวดหมู่:บุคคลจากกรุงเทพมหานคร‎‎
หมวดหมู่:นักแสดงชายชาวไทย
หมวดหมู่:นักถ่ายภาพชาวไทย
หมวดหมู่:ศิลปินที่เป็นแนวร่วมกปปส.
หมวดหมู่:บุคคลจากโรงเรียนไตรมิตรวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
นิกซ์

นิกซ์ หรือ นุกซ์ (Nyx; Νύξ, นุกซ์; Nox แปลว่า กลางคืน) เป็นหนึ่งในเทพดั้งเดิม (protogenoi)ในเทพปกรณัมกรีก นิกซ์เป็นเทพีแห่งราตรีซึ่งเกิดจากเคออสและเป็นคู่ของเอเรบัส (ความมืด) นิกซ์เป็นมารดาของเทพตัวแทนปรากฎการณ์ธรรมชาติ อีกหลายองค์ ซึ่งรวมถึงทานาทอส (ความตาย) และฮิปนอส (นิทรา) มีรูปลักษณ์เป็นหญิงสาวผู้งดงามและทรงอำนาจ 

**บทบาทในตำนาน**
ไฟล์:William-Adolphe Bouguereau (1825-1905) - La Nuit (1883).jpg|thumb|ภาพวาดของนิกซ์ โดย วิลเลียม อาดลอฟ บุกุโร
ในบทกวีเรื่อง ธีออโกนี กวีเฮซิโอด กล่าวว่านิกซ์และเอเรบัสเป็นผู้ให้กำเนิดเฮเมรา (กลางวัน) กับอีเธอร์ (อากาศ) จากนั้นนางจึงให้กำเนิดเทพอื่นโดยตัวนางเอง ซึ่งลูกๆของนิกซ์นี้หลายตัวถูกซูสใส่ไว้ในหีบของแพนโดรา ในแต่ละวันนั้นนิกซ์จะอยู่ในถ้ำอันมืดมิดใต้โลกขณะที่เฮเมราออกไปภายนอก และนางจะออกจากถ้ำในยามค่ำคืนเมื่อเฮเมรากลับมาแล้ว เกิดเป็นวัฏจักรของกลางวันและกลางคืน
ในมหากาพย์อีเลียดเล่ม 14 ของโฮเมอร์ ฮิปนอสได้กล่าวถึงครั้งที่ตนเคยช่วยฮีราซึ่งขอให้ฮิปนอสทำให้ซูสหลับใหล เพื่อให้นางมีโอกาสกลั่นแกล้งเฮราคลีสได้ เมื่อซูสรู้สึกตัวก็โกรธมากและจะจับฮิปนอสโยนลงไปในทะเล แต่ตอนนั้นฮิปนอสได้หนีไปหานิกซ์ผู้เป็นมารดาเสียแล้ว ฮิปนอสกล่าวไปอีกว่าซูสนั้นเกรงว่าจะทำให้นิกซ์โกรธจึงได้สะกดอารมณ์ของตนและปล่อยฮิปนอสไว้ ซึ่งต่อมาฮิปนอสก็ได้หนีกลับไปหานิกซ์ทุกครั้งที่ตนทำให้ซูสพิโรธ

**บทบาทในสังคม**

**ลัทธิแห่งนิกซ์**
ในกรีซนั้น นิกซ์ไม่ค่อยได้รับการบูชาเป็นเทพีหลักของลัทธิต่างๆนัก พาวซานิอัสได้ระบุว่านางมีวิหารอยู่ในเมืองเมการา.  
แต่นิกซ์ก็มักจะปรากฏในเรื่องราวเบื้องหลังของลัทธิต่างๆบ่อยครั้ง ในเทวสถานอาร์ทีมิสที่เอเฟซัสก็เคยมีรูปปั้นของนิกซ์อยู่ด้วย ลัทธิของชาวสปาร์ตาซึ่งบูชาฮิปนอสกับทานาทอสก็ได้ใช้ชื่อของนิกซ์ผสมกับเทพอื่นๆ เช่น  ไดโอไนซัส นิกเทลิออส "ค่ำคืน" และอโฟรไดที ฟิโลฟานนิกซ์ "ผู้รักราตรี"

**ด้านดาราศาสตร์**
วันที่ 21 มิถุนายน พ.ศ.2550 สหพันธ์ดาราศาสตร์สากลได้เปลี่ยนชื่อดวงจันทร์ S/2005 P 2 ของดาวพลูโตเป็นนิกซ์ (Nix สะกดด้วยตัวอักษร i แทน y เพื่อไม่ให้สับสนกับดาวเคราะห์น้อย 3908 Nyx)
ก่อนหน้านั้น พ.ศ. 2540 สหพันธ์ดาราศาสตร์สากลได้เคยตั้งชื่อภูเขาบนดาวอังคารว่านิกซ์มาแล้วเช่นกัน

**ลูกๆของนิกซ์**
 เฮเมรา (กลางวัน)- อีเธอร์ (อากาศ)- โมมอส (การเย้ยหยัน)- โมรอส (ชะตาวิบัติ)- เคอร์ (ความตายอันโหดร้าย)- ทานาทอส (ความตาย)- ฮิปนอส (นิทรา)- โอเนรอย (ความฝัน)- โออิซิส (ความกังวล)- อฟาที (การหลอกลวง)- ฟิโลเทส (ความชอบพอ)- เกราส (ชรา)- เอริส (ความขัดแย้ง)- เนเมซิส (การล้างแค้น)
เอช. เจ. โรส ระบุว่านิกซ์ยังเป็นมารดาของเทพธิดาแห่งชะตากรรม มอยรี ในเรื่อง เฮราเคลส ของยูริฟิเดสยังกล่าวว่านางได้ให้กำเนิดลีสซา (ความวิปลาส) จากเลือดของอูรานอสอีกด้วย

**อ้างอิง**

**แหล่งข้อมูลอื่น**
  News article about the naming of Pluto's moons
หมวดหมู่:เทพเจ้ากรีก
หมวดหมู่:สถาปัตยกรรมเยอรมัน

รวมบทความเกี่ยวกับทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศเยอรมนี ส่วนตัวสิ่งก่อสร้างที่ตั้งอยู่ในประเทศเยอรมนีดูที่หมวดหมู่:สิ่งก่อสร้างในประเทศเยอรมนี
หมวดหมู่:ศิลปะในประเทศเยอรมนี
เยอรมนี
หมวดหมู่:สิ่งก่อสร้างในประเทศซีเรีย

รวมบทความเกี่ยวกับสิ่งก่อสร้างที่ตั้งอยู่ในประเทศซีเรีย
ซีเรีย
ซีเรีย
หมวดหมู่:ประเทศซีเรีย
หมวดหมู่:สถาปัตยกรรมอเมริกัน

รวมบทความเกี่ยวกับทฤษฎีทางสถาปัตยกรรมหรือลักษณะสถาปัตยกรรมเฉพาะของสหรัฐอเมริกา ส่วนตัวสิ่งก่อสร้างที่ตั้งอยู่ในสหรัฐอเมริกาดูที่หมวดหมู่:สิ่งก่อสร้างในสหรัฐอเมริกา
อเมริกัน
หมวดหมู่:สิ่งก่อสร้างในสหรัฐ
หมวดหมู่:สหรัฐ
หมวดหมู่:นักแสดงเด็กชาวอินเดีย

นักแสดงชาวอินเดียที่มีผลงานแสดงมีชื่อเสียงเป็นที่ยอมรับตั้งแต่เด็ก (อายุน้อยกว่า 15 ปี)
หมวดหมู่:นักแสดงเด็กแบ่งตามสัญชาติ
หมวดหมู่:นักแสดงอินเดีย
หมวดหมู่:เด็กอินเดีย
หมวดหมู่:นักแสดงเด็กชาวเอเชีย
แมน-แบท

แมน-แบท (Man-Bat) เป็นดาวร้ายจากการ์ตูนเรื่อง แบทแมน ซึ่งมีลักษณะเป็นปีศาจค้างคาว และปรากฏตัวครั้งแรกในหนังสือการ์ตูน Detective Comics ฉบับที่ 400 (มิถุนายน ค.ศ. 1970) ในฐานะศัตรูของซูเปอร์ฮีโร แบตแมน

**ประวัติการตีพิมพ์**
ตัวละครนี้ปรากฏขึ้นครั้งแรกใน Detective Comics #400 (มิถุนายน ค.ศ. 1970) และสร้างโดยแฟรงก์ รอบบินส์กับนีล แอดัมส์ ด้วยความร่วมมือกับบรรณาธิการ จูเลียส ชวาตส์ แมน-แบตกลายเป้นตัวละครหลักในซีรีส์ของตนเองเมื่อ ค.ศ. 1975–1976 แต่กลับไม่เป็นที่นิยมและทำให้ถูกยกเลิกหลังตีพิมพ์แค่ 2 ฉบับ

**ประวัติตัวละคร**
ดร. เคิร์ก แลงสตรอม นักสัตววิทยาที่เชี่ยวชาญในด้าน chiropterology พัฒนาสารสกัดที่ให้โซนาร์ของค้างคาวแก่มนุษย์ทันที และทดสอบตัวอย่างสารนี้ใส่ตนเอง สารนี้ได้ผล แต่มีผลข้างเคียงอย่างน่าหวาดกลัว มันทำให้เขากลายร่างเป็นสิ่งมีชีวิตผสมระหว่างมนษุย์/ค้างคาว ผลข้างเคียงนี้ทำให้เขาใจลอยจนส่งผลต่อสติชั่วคราว เขาไปอาละวาดอย่างบ้าคลั่งจนกระทั่งแบตแมนหาวิธีย้อนผลของมัน ภายหลัง แลงสตรอมใช้สารนี้อีกและแมน-แบตจึงกลับมา เขายังเกลี้ยกล่อมให้ฟรานซีน แลงสตรอม ภรรยาของเขา ดื่มเซรั่มและทำให้เธอกลายร่างเป็นชี-แบต (She-Bat) ทั่งคู่ก่อความวุ่นวายในเมืองก็อธแฮมจนกระทั่งแบตแมนฟื้นฟูทั้งคู่ให้กลับมาเป้นปกติ

**อ้างอิง**

**แหล่งข้อมูลอื่น**
  Man-Bat at DC Database-  Man-Bat at Comic Vine
หมวดหมู่:ตัวละครดีซีคอมิกส์
หมวดหมู่:ตัวร้ายในการ์ตูนทีวีแอนิเมชัน
หมวดหมู่:ตัวละครในแบทแมน
หมวดหมู่:ตัวร้ายที่มีพลังพิเศษ
หมวดหมู่:ตัวร้ายที่มีพลังพิเศษในดีซีคอมิกส์
หมวดหมู่:ตัวร้ายที่มีพลังพิเศษที่เป็นสัตว์
หมวดหมู่:ตัวละครที่เป็นนักวิทยาศาสตร์สติเฟื่อง
หมวดหมู่:ตัวละครที่เป็นนักชีววิทยา
หมวดหมู่:ตัวละครที่เป็นค้างคาว
หมวดหมู่:ตัวละครที่หูหนวก
หมวดหมู่:ตัวละครในบันเทิงคดีที่มีการสร้างตัวตนใหม่
หมวดหมู่:บอสวิดีโอเกม
หมวดหมู่:ตัวละครที่เป็นลูกผสมมนุษย์–สัตว์
หมวดหมู่:สถาปัตยกรรมอิตาลี

รวมบทความเกี่ยวกับทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศอิตาลี ส่วนตัวสิ่งก่อสร้างที่ตั้งอยู่ในประเทศอิตาลีดูที่หมวดหมู่:สิ่งก่อสร้างในประเทศอิตาลี
อิตาลี
หมวดหมู่:สิ่งก่อสร้างในประเทศอิตาลี
หมวดหมู่:ประเทศอิตาลี
หมวดหมู่:ศิลปะอิตาลี
หมวดหมู่:สถาปัตยกรรมแคนาดา

รวมบทความเกี่ยวกับทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศแคนาดา ส่วนตัวสิ่งก่อสร้างที่ตั้งอยู่ในประเทศแคนาดาดูที่หมวดหมู่:สิ่งก่อสร้างในประเทศแคนาดา
คแคนาดา
หมวดหมู่:สิ่งก่อสร้างในประเทศแคนาดา
หมวดหมู่:ประเทศแคนาดา
หมวดหมู่:สิ่งก่อสร้างในประเทศแคนาดา

รวมบทความเกี่ยวกับสิ่งก่อสร้างที่ตั้งอยู่ในประเทศแคนาดา ส่วนทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศแคนาดาดูที่หมวดหมู่:สถาปัตยกรรมแคนาดา
แคนาดา
คแคนาดา
หมวดหมู่:ประเทศแคนาดา
หมวดหมู่:สถาปัตยกรรมจีน

รวมบทความเกี่ยวกับทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศจีน ส่วนตัวสิ่งก่อสร้างที่ตั้งอยู่ในประเทศจีนดูที่หมวดหมู่:สิ่งก่อสร้างในประเทศจีน
จีน
หมวดหมู่:สิ่งก่อสร้างในประเทศจีน
หมวดหมู่:ประเทศจีน
หมวดหมู่:ศิลปะในประเทศจีน
หมวดหมู่:สถาปัตยกรรมตุรกี

รวมบทความเกี่ยวกับทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศตุรกี ส่วนตัวสิ่งก่อสร้างที่ตั้งอยู่ในประเทศตุรกีดูที่หมวดหมู่:สิ่งก่อสร้างในประเทศตุรกี
ตุรกี
หมวดหมู่:สิ่งก่อสร้างในประเทศตุรกี
หมวดหมู่:ประเทศตุรกี
หมวดหมู่:สิ่งก่อสร้างในประเทศตุรกี

รวมบทความเกี่ยวกับสิ่งก่อสร้างที่ตั้งอยู่ในประเทศตุรกี ส่วนทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศตุรกีดูที่หมวดหมู่:สถาปัตยกรรมตุรกี
ตุรกี
ตุรกี
หมวดหมู่:ประเทศตุรกี
ลิลี่ โรชฟอร์ต

เอมิลี่ เดอ โรชฟอร์ต ( リリ; Emilie De Rochefort ) หรือที่รู้จักกันในชื่อของ ลิลี่ เป็นตัวละครจากเกมเทคเคน (ปรากฏตัวครั้งแรกในเกม เทคเคน 5: ดาร์คเรซซะเรคชัน) และกลับมามีบทบาทสำคัญอีกครั้งใน เทคเคน 6 เธอเป็นลูกสาวเพียงคนเดียวของเศรษฐีน้ำมันชาวโมนาโก ลิลี่เป็นหญิงสาววัยสิบหกปีที่ใช้ศิลปะการต่อสู้ที่เรียกว่า สตรีตไฟต์ ในการต่อสู้

**ประวัติตามท้องเรื่อง**
ดาร์คเรซซะเรคชัน
เอมิลี่ เดอ โรชฟอร์ต หรือ ลิลี่ เป็นบุตรสาวเพียงคนเดียวของมหาเศรษฐีชาวโมนาโค (ซึ่งเป็นประเทศเล็ก ๆ อยู่ทางตอนใต้ของฝรั่งเศสอีกทีหนึ่ง) ในช่วงสี่ปีก่อนหน้าเธอเคยถูกลักพาตัวโดยกลุ่มอาชญากรเพื่อเรียกค่าไถ่ ในที่สุดลิลี่ก็เริ่มหันมาต่อสู้โดยที่ไม่มีใครคาดคิดมาก่อน จากเหตุการณ์ในครั้งนั้นเธอรู้สึกมีความสุขในการเอาชนะคู่ต่อสู้ อย่างไรก็ตามจากก้นบึ้งของหัวใจลิลี่ก็ยังคงเป็นผู้มีความอ่อนโยน เธอเพียงแต่ต้องการให้พ่อของเธอให้ความเสรีในการกระทำ แต่เธอก็รู้ว่าพ่อของเธอเกลียดการต่อสู้
ปัญหาที่เกิดกับตัวลิลี่ เธอได้บอกกับตัวเองว่าเธอไม่ต้องการให้พ่อเกลียดในตัวเธอ แต่เธอก็ยังคงมีความต้องการที่จะร่วมทำการต่อสู้อีกอยู่ดี จากความปรารถนาส่วนตัวนี้เอง ทำให้เธอแอบใช้เครื่องบินเจ็ตส่วนตัวเดินทางไปยังต่างแดนเพื่อเข้าร่วมการแข่งขันสตรีตไฟต์ ซึ่งนั่นเป็นสิ่งที่เธอชอบเป็นอย่างมาก
วันหนึ่งภายหลังจากการเอาชนะฝ่ายตรงข้ามในซานฟรานซิสโก เธอได้มาตามคำเชิญเข้าร่วมการแข่งขันศิลปะการต่อสู้ ลิลี่ได้สังเกตเห็นกลุ่มผู้สนับสนุนการต่อสู้ ซึ่งคือกลุ่มเงินทุนมิชิม่าที่ก่อปัญหาให้กับพ่อของเธอเป็นอย่างมาก จากสมมติฐานของกลุ่มเงินทุนมิชิม่านี้อาจส่งผลให้กลายมาเป็นแหล่งเงินทุนที่ดีสำหรับพ่อของเธอ ลิลี่จึงได้มีส่วนร่วมในการแข่งขันดังกล่าว
เทคเคน 6
ลิลี่ได้เข้าร่วมการแข่งขันศึกราชันย์กำปั้นเหล็กครั้งที่ 5 โดยที่พ่อของเธอไม่ทราบมาก่อน เธอพ่ายแพ้ให้กับอาสึกะ คาซามะ เมื่อพ่อของเธอทราบว่าเธอได้แอบไปเข้าร่วมการแข่งขัน จึงลงโทษกักกันบริเวณ ทำให้เธอไม่สามารถไปแก้มือกับอาสึกะได้อีก ต่อมา บริษัทน้ำมันที่พ่อของลิลี่เป็นเจ้าของได้ถูกเทคโอเวอร์โดยบริษัทเครือตระกูลมิชิม่า พ่อของลิลี่ก็ล้มป่วยลงเนื่องจากทำงานหนักจนเกินไป ลิลี่ต้องการที่จะช่วยเหลือพ่อของตนที่ประสบกับปัญหารอบด้าน เธอจึงตัดสินใจที่จะทวงบริษัทน้ำมันของพ่อกลับคืนมา ขณะที่เธอกำลังวางแผนอยู่นี้เอง ทางบริษัทเครือตระกูลมิชิม่าได้แจ้งการจัดศึกราชันย์กำปั้นเหล็กครั้งที่ 6 ขึ้น นี่จึงเป็นโอกาสดีสำหรับเธอที่จะช่วยพ่อของเธอนำบริษัทคืนมา อีกทั้งยังเป็นโอกาสได้แก้มือกับอาสึกะอีกครั้งหนึ่ง

**อ้างอิง**
 นิตยสารเกมแม็คออนไลน์ (สนพ.อนิเมทกรุ๊ป)- นิตยสาร MXG (สนพ.วิบูลย์กิจ)

**แหล่งข้อมูลอื่น**
  ข้อมูลเกี่ยวกับ "ลิลี่ โรชฟอร์ต" (Tekkenpedia)-  ข้อมูลเกี่ยวกับ "ลิลี่ โรชฟอร์ต" 
หมวดหมู่:เทคเคน
หมวดหมู่:ตัวละครหญิงในวิดีโอเกม
หมวดหมู่:ตัวละครชาวโมนาโก
หมวดหมู่:สิ่งก่อสร้างในประเทศกัมพูชา

รวมบทความเกี่ยวกับสิ่งก่อสร้างที่ตั้งอยู่ในประเทศกัมพูชา ส่วนทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศกัมพูชาดูที่หมวดหมู่:สถาปัตยกรรมกัมพูชา
หมวดหมู่:สถาปัตยกรรมกัมพูชา
กัมพูชา
กัมพูชา
หมวดหมู่:ประเทศกัมพูชา
หมวดหมู่:สถาปัตยกรรมกัมพูชา

รวมบทความเกี่ยวกับทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศกัมพูชา ส่วนตัวสิ่งก่อสร้างที่ตั้งอยู่ในประเทศกัมพูชาดูที่หมวดหมู่:สิ่งก่อสร้างในประเทศกัมพูชา
กัมพูชา
หมวดหมู่:วัฒนธรรมกัมพูชา
หมวดหมู่:สิ่งก่อสร้างในประเทศอินเดีย

รวมบทความเกี่ยวกับสิ่งก่อสร้างที่ตั้งอยู่ในประเทศอินเดีย ส่วนทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศอินเดียดูที่หมวดหมู่:สถาปัตยกรรมอินเดีย
หมวดหมู่:สถาปัตยกรรมอินเดีย
อินเดีย
อินเดีย
หมวดหมู่:ประเทศอินเดีย
หมวดหมู่:สถาปัตยกรรมอินเดีย

รวมบทความเกี่ยวกับทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศอินเดีย ส่วนตัวสิ่งก่อสร้างที่ตั้งอยู่ในประเทศอินเดียดูที่หมวดหมู่:สิ่งก่อสร้างในประเทศอินเดีย
อินเดีย
หมวดหมู่:สิ่งก่อสร้างในประเทศอินเดีย
หมวดหมู่:ศิลปะในประเทศอินเดีย
หมวดหมู่:สิ่งก่อสร้างในประเทศอิหร่าน

รวมบทความเกี่ยวกับสิ่งก่อสร้างที่ตั้งอยู่ในประเทศอิหร่าน ส่วนทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศอิหร่านดูที่หมวดหมู่:สถาปัตยกรรมอิหร่าน
หมวดหมู่:สถาปัตยกรรมอิหร่าน
อิหร่าน
อิหร่าน
หมวดหมู่:ประเทศอิหร่าน
หมวดหมู่:สถาปัตยกรรมอิหร่าน

รวมบทความเกี่ยวกับทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศอิหร่าน ส่วนตัวสิ่งก่อสร้างที่ตั้งอยู่ในประเทศอิหร่านดูที่หมวดหมู่:สิ่งก่อสร้างในประเทศอิหร่าน
อิหร่าน
หมวดหมู่:สิ่งก่อสร้างในประเทศอิหร่าน
หมวดหมู่:ประเทศอิหร่าน
หมวดหมู่:สิ่งก่อสร้างในประเทศอินโดนีเซีย

รวมบทความเกี่ยวกับสิ่งก่อสร้างที่ตั้งอยู่ในประเทศอินโดนีเซีย ส่วนทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศอินโดนีเซียดูที่หมวดหมู่:สถาปัตยกรรมอินโดนีเซีย
อินโดนีเซีย
อินโดนีเซีย
หมวดหมู่:ประเทศอินโดนีเซีย
หมวดหมู่:สถาปัตยกรรมอินโดนีเซีย

รวมบทความเกี่ยวกับทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศอินโดนีเซีย ส่วนตัวสิ่งก่อสร้างที่ตั้งอยู่ในประเทศอินโดนีเซียดูที่หมวดหมู่:สิ่งก่อสร้างในประเทศอินโดนีเซีย
อินโดนีเซีย
หมวดหมู่:วัฒนธรรมอินโดนีเซีย
หมวดหมู่:สิ่งก่อสร้างในประเทศอินโดนีเซีย
หมวดหมู่:สถาปัตยกรรมรัสเซีย

รวมบทความเกี่ยวกับทฤษฎีทางสถาปัตยกรรมหรือลักษณะสถาปัตยกรรมเฉพาะของรัสเซีย ส่วนตัวสิ่งก่อสร้างที่ตั้งอยู่ในประเทศรัสเซียดูที่หมวดหมู่:สิ่งก่อสร้างในรัสเซีย
รัสเซีย
หมวดหมู่:สิ่งก่อสร้างในประเทศรัสเซีย
หมวดหมู่:ศิลปะในประเทศรัสเซีย
หมวดหมู่:ประเทศรัสเซีย
อาสนวิหารวาแวล

อาสนวิหารวาแวล (Katedra Wawelska) มีชื่อเป็นทางการว่า อัครอาสนวิหารหลวงนักบุญสตานิสลาฟและนักบุญวาสลาฟบนเนินเขาวาแวล (Bazylika archikatedralna św. Stanisława i św. Wacława w Krakowie) เป็นอาสนวิหารโรมันคาทอลิกประจำอัครมุขมณฑลกรากุฟ ตั้งอยู่บนเนินเขาวาแวลที่เมืองกรากุฟ ประเทศโปแลนด์ เป็นอาสนวิหารที่มีประวัติเก่าแก่ยืดยามมาร่วมหนึ่งพันปี และมักจะเป็นสถานที่พระมหากษัตริย์โปแลนด์ทำพิธีราชาภิเษก
สถาปัตยกรรมที่เห็นอยู่ในปัจจุบันที่เป็นแบบสถาปัตยกรรมกอทิกเป็นอาสนวิหารที่สามที่สร้างขึ้นบนตำแหน่งเดียวกันนี้ อาสนวิหารแรกสร้างขึ้นและถูกทำลายในคริสต์ศตวรรษที่ 11 มหาวิหารที่สองที่สร้างขึ้นในคริสต์ศตวรรษที่ 12 ถูกทำลายในเพลิงไหม้ในปี ค.ศ. 1305 การก่อสร้างมหาวิหารที่เห็นอยู่ในปัจจุบันเริ่มขึ้นในคริสต์ศตวรรษที่ 14 ตามคำสั่งของบิชอป Nanker

**ภายใน**
มหาวิหารวาแวลประกอบด้วยช่องทางเดินกลางที่ขนาบด้วยช่องทางเดินข้าง, แขนกางเขนที่ขนาบด้วยช่องทางเดิน,  บริเวณร้องเพลงสวดที่มีช่องทางเดินสองช่อง, มุขโค้งด้านสกัดที่ล้อมด้วยจรมุข และโบสถ์น้อยที่กระจายออกไป แท่นบูชาเอกที่ตั้งอยู่ภายในมุขด้านตะวันออกสร้างโดยโจวันนี บัตติสตา จิสเลนี ภาพเขียน “การตรึงพระเยซูที่กางเขน” บนแท่นบูชาเอกเขียนในคริสต์ศตวรรษที่ 17 เหนือแท่นบูชาเอกเป็นซุ้มสูงที่ทำด้วยหินอ่อนสีดำรองรับด้วยคอลัมน์สี่ต้นที่ออกแบบโดยโจวันนี บัตติสตา เตรวาโน และ มัตเตโอ กัสเตลลีระหว่าง ค.ศ. 1626 ถึง  ค.ศ. 1629 ภายใต้ซุ้มเป็นที่ตั้งของโลงศพเงินของนักบุญสตานิสลาฟแห่งเชปานุฟที่สร้างระหว่าง ค.ศ. 1669 ถึง ค.ศ. 1671 หลังจากที่โลงเดิมถูกขโมยไปโดยชาวสวีเดนระหว่างสงคราม ค.ศ. 1655 . 

**อ้างอิง**

**ดูเพิ่ม **
 มหาวิหาร- คริสต์ศาสนสถาน- สถาปัตยกรรมมหาวิหารในยุโรปตะวันตก- สถาปัตยกรรมกอทิก

**แหล่งข้อมูลอื่น **
  พจนานุกรมศัพท์สถาปัตยกรรมคริสต์ศาสนา

**ระเบียงภาพ**
ไฟล์:Wieże katedry na wawelu.jpg|หอระฆัง
ไฟล์:Sigismund Chapel, Wawel 02.JPG|ชาเปลซิกิสมุนด์
ไฟล์:Kaplica Batorego na Wawelu na planie wnętrza Katedry Wawelskiej.png|ผังมหาวิหารวาแวล
ไฟล์:Katedrawawel.jpg|แท่นบูชาเอก
ไฟล์:Sarkofag Św. Stanisława w Katedrze na Wawelu.jpg|ซุ้มเหนือโลงศพเงิน
ไฟล์:Konfesja sw Stanislawa2.JPG|โลงศพเงินของนักบุญสตานิสลาฟแห่งเชปานุฟ
ไฟล์:Tomb of Kajetan Soltyk in Wawel Cathedral.PNG|อนุสรณ์ของบิชอป Kajetan Soltyk
ไฟล์:Nagrobek Stefana Batorego.jpg|โบสถ์น้อยแม่พระ
ไฟล์:MB Berdyczowska.jpg|ภาพเขียนภายในโบสถ์น้อยพระตรีเอกภาพ
ไฟล์:Wawel witraz 2.jpg|หน้าต่างประดับกระจกสี
กรากุฟ
หมวดหมู่:คริสต์ศาสนสถานแบบกอทิก
หมวดหมู่:สิ่งก่อสร้างในคริสต์ศตวรรษที่ 14
หมวดหมู่:สิ่งก่อสร้างในกรากุฟ
หมวดหมู่:สิ่งก่อสร้างในประเทศโปแลนด์

รวมบทความเกี่ยวกับสิ่งก่อสร้างที่ตั้งอยู่ในประเทศโปแลนด์ ส่วนทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศโปแลนด์ดูที่หมวดหมู่:สถาปัตยกรรมโปแลนด์
หมวดหมู่:สถาปัตยกรรมโปแลนด์
ปโปแลนด์
ปโปแลนด์
หมวดหมู่:ประเทศโปแลนด์
หมวดหมู่:สถาปัตยกรรมโปแลนด์

รวมบทความเกี่ยวกับทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศโปแลนด์ ส่วนตัวสิ่งก่อสร้างที่ตั้งอยู่ในประเทศโปแลนด์ดูที่หมวดหมู่:สิ่งก่อสร้างในประเทศโปแลนด์
ปโปแลนด์
หมวดหมู่:สิ่งก่อสร้างในประเทศโปแลนด์
หมวดหมู่:ประเทศโปแลนด์
หมวดหมู่:สิ่งก่อสร้างในประเทศกรีซ

รวมบทความเกี่ยวกับสิ่งก่อสร้างที่ตั้งอยู่ในประเทศกรีซ ส่วนทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศกรีซดูที่หมวดหมู่:สถาปัตยกรรมกรีก
หมวดหมู่:สถาปัตยกรรมกรีก
กรีซ
กรีซ
หมวดหมู่:ประเทศกรีซ
หมวดหมู่:สถาปัตยกรรมกรีก

รวมบทความเกี่ยวกับทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศกรีซ ส่วนตัวสิ่งก่อสร้างที่ตั้งอยู่ในประเทศกรีซดูที่หมวดหมู่:สิ่งก่อสร้างในประเทศกรีซ
กรีซ
หมวดหมู่:สิ่งก่อสร้างในประเทศกรีซ
หมวดหมู่:ประเทศกรีซ
วิทริไนต์

วิทริไนต์ (Vitrinite) เป็นส่วนประกอบหลักของถ่านหิน ที่พบอยู่ในสารเคอโรเจน ที่จริงแล้ว Vitrinite คือ maceral หรือสารอินทรีย์ที่ได้มาจากเปลือกไม้ของพืชหรือกิ่งไม้ที่ตกสะสมกลายเป็นถ่านหิน จึงมีองค์ประกอบทางเคมีเป็นพวกพอลิเมอร์, เซลลูโลส และลิกนิน พบอยู่ในถ่านหิน คล้ายกับแร่ประกอบหินนั่นเอง สังเกตได้จากความวาวของถ่านหิน

**Vitrinite Reflectance == 
Vitrinite reflectance เป็นการศึกษาหาค่าการสะท้อนแสงของ vitrinite ซึ่งเป็นตัวบ่งค่าความร้อนของถ่านหินในแอ่งสะสมตะกอนขณะสะสมตัว	การศึกษาการสะท้อนแสงของ vitrinite ได้ทำการศึกษาขึ้นครั้งแรกโดยนักสำรวจถ่านหิน โดยพยายามวิเคราะห์ กำหนด ค่าความร้อน และจัดอันดับของถ่านหิน กล่าวคือถ้าความเข้มของ Reflectance ยิ่งมาก แสดงว่า Rank ยิ่งสูง เป็นถ่านหิน ที่มีคุณภาพดี	นอกจากนี้ยังมีประโยชน์ต่อการศึกษาในด้านแหล่งหินต้นกำเนิดน้ำมันหรือสารไฮโดรคาร์บอนได้อีกด้วย เนื่องจากค่าการสะท้อนแสงของ vitrinite บ่งบอกถึงอุณหภูมิของสารเคอโรเจนในหินต้นกำเนิดว่ามีศักยภาพพอที่จะสามารถให้น้ำมันออกมาได้หรือไม่
หมวดหมู่:ตะกอนวิทยา
หมวดหมู่:ถ่านหิน
หมวดหมู่:เศรษฐธรณีวิทยา
สรุปเหรียญพาราลิมปิกฤดูร้อน 2008

สรุปเหรียญพาราลิมปิกฤดูร้อน 2008 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมโอลิมปิกชนะระหว่างการแข่งขันพาราลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน ตั้งแต่ 6 กันยายน ถึง 17 กันยายน พ.ศ. 2551 นักกีฬาเข้าร่วมการแข่งขันทั้งหมด 3,951 คนจาก 146 ประเทศ ในการแข่งขัน 472 ครั้งในกีฬา 20 ชนิด
มีประเทศที่แข่งขันได้เหรียญรางวัล ทั้งหมด 76 ประเทศ และไม่ได้เหรียญรางวัลใด ๆ อีก 70 ประเทศ โดยประเทศลาว เลบานอน มองโกเลีย นามิเบีย ปากีสถาน ปาปัวนิวกีนี โรมาเนีย ซาอุดีอาระเบีย สิงคโปร์ และซีเรีย แข่งขันได้เหรียญรางวัลเป็นครั้งแรกในกีฬาพาราลิมปิก และนักกีฬาจากโครเอเชีย มองโกเลีย ซาอุดีอาระเบีย สิงคโปร์ และเวเนซุเอลาได้เหรียญทองเหรียญแรกในกีฬาพาราลิมปิก

**ตารางเหรียญ**
อันดับประเทศดังต่อไปนี้ถูกจัดโดยคณะกรรมการพาราลิมปิกสากล (IPC)
border=solid 1px #AAAAAA
border=solid 1px #AAAAAA

**ดูเพิ่ม**
 สรุปเหรียญโอลิมปิกฤดูร้อน 2008

**อ้างอิง**
ทั่วไป-  Medal Standings Beijing 2008 Paralympic Games, คณะกรรมการพาราลิมปิกสากล (IPC), สืบค้น 11 ก.ย. 2555.
เฉพาะเจาะจง
หมวดหมู่:พาราลิมปิกฤดูร้อน 2008
2008
สุลต่านอิสมาอีล เปตราแห่งกลันตัน

สุลต่านอิสมาอิล เปตรา (ประสูติ 11 พฤศจิกายน พ.ศ. 2492 - 28 กันยายน 2562) อดีตสุลต่านแห่งรัฐกลันตัน ประเทศมาเลเซีย ทรงเป็นพระราชโอรสในสมเด็จพระราชาธิบดียะห์ยา เปตรา กับเติงกู ไซเนบ บินติ เติงกู ซรี อุตามา มุฮัมมัด เปตรา พระองค์ประสูติเมื่อวันที่ 11 พฤศจิกายน พ.ศ. 2492 ณ เมืองโกตาบาห์รู รัฐกลันตัน ประเทศมาเลเซีย พระองค์สำเร็จการศึกษาจากวิทยาลัยอิสมาอิล และพระองค์ยังทรงพระอักษรกับพระอาจารย์พิเศษในวังโกตาบาห์รูด้วย
สุลต่านอิสมาอิล เปตรา มีพระมเหสีคือ รายา เปอเรมปวน เติงกู อนิส บินติ เต็งกู อับดุล ฮามิด มีพระราชโอรส-ธิดาด้วยกัน 4 พระองค์ โดยเป็น เจ้าชาย 3 พระองค์ และเจ้าหญิง 1 พระองค์ ได้แก่
#เติงกู มูฮัมมัด ฟาริส เปตรา สมรสกับนางสาวกังสดาล พิพิธภักดี พระชายาชาวไทยจากจังหวัดปัตตานี เมื่อวันที่  15 พฤศจิกายน พ.ศ. 2547
#เติงกู มูฮัมมัด ฟาอิซ เปตรา
#เติงกู มูฮัมมัด ฟาหร์กี เปตรา สมรสกับมาโนฮารา โอเดเลีย พีนอต พระชายานางแบบลูกครึ่งอินโดนีเซีย-อเมริกัน เมื่อวันที่ 26 สิงหาคม พ.ศ. 2551
#เติงกู อมาลิน อาอีชะห์ ปุตรี
ปัจจุบันพระองค์ได้ทำการอภิเษกสมรสอีกครั้งกับ เอลีอา ซูฮานา อะห์มัด (Elia Suhana Ahmad) สุภาพสตรีวัย 31 ปี เมื่อวันที่ 31 ธันวาคม ค.ศ. 2007

**อ้างอิง**
หมวดหมู่:ราชวงศ์กลันตัน
หมวดหมู่:สุลต่านรัฐกลันตัน
หมวดหมู่:บุคคลจากโกตาบารู
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:พระมหากษัตริย์ผู้ทรงสละราชสมบัติ
หมวดหมู่:กลุ่มราชวงศ์ดาตูยามู-จามปา
หมวดหมู่:ราชวงศ์กลันตัน
หมวดหมู่:เจ้าแผ่นดินที่ถูกปลดจากราชบัลลังก์
หมวดหมู่:สิ่งก่อสร้างในคริสต์ทศวรรษ 1590

หมวดหมู่:สิ่งก่อสร้างในคริสต์ศตวรรษที่ 16
หมวดหมู่:คริสต์ทศวรรษ 1590
หมวดหมู่:สิ่งก่อสร้างแบ่งตามคริสต์ทศวรรษ
กระบวนการก่อตัวใหม่

กระบวนการก่อตัวใหม่ (Diagenesis) ในความหมายเชิงธรณีวิทยาและสมุทรศาสตร์  คือกระบวนการการเปลี่ยนแปลงทางกายภาพ, ทางเคมีหรือทางชีวภาพในระดับตะกอน ตั้งแต่ที่เริ่มมีการทับถมของตะกอนไปจนถึงหลังจากที่ตะกอนจับตัวกลายเป็นหิน ซึ่งไม่เกี่ยวข้องกับการ alteration หรือการแปรสภาพของหิน เนื่องจากการแปรสภาพมีความเกี่ยวข้องกับความดันและอุณหภูมิซึ่งจะส่งผลให้เกิดการเปลี่ยนแปลงในระดับแร่องค์ประกอบและเนื้อหิน
หลังจากเกิดกระบวนการการทับถมของตะกอนแล้ว ตะกอนได้ถูกแรงกดอัดแน่นกลายเป็นชั้นหินตะกอน เม็ดตะกอนซึ่งอาจรวมไปถึงเศษหินแตก ซากบรรพชีวินที่อยู่ในชั้นหินอาจถูกแทนที่ด้วยแร่อื่นๆและจะถูกเชื่อมประสานด้วย matrix ทำให้ช่องว่างหรือความเป็นรูพรุนของตะกอนลดลงซึ่งอยู่ในขั้นตอนของกระบวนการก่อตัวใหม่
การศึกษากระบวนการก่อตัวใหม่ ของหินนั้น ทำให้เข้าใจถึงกระบวนการทางเทคโทนิคส์ หรือวัฏจักรของของไหลที่เกี่ยวข้องกับชั้นหินนั้นๆ ซึ่งจะสามารถนำไปใช้ประโยชน์ในด้านการสำรวจหาแหล่งแร่หรือแหล่งปิโตรเลียมได้
หมวดหมู่:ธรณีวิทยา
หมวดหมู่:เชื้อเพลิงซากดึกดำบรรพ์
คฤหาสน์ซัดบรี

คฤหาสน์ซัดบรี (Sudbury Hall, ( ออกเสียง Sudbury)) เป็นคฤหาสน์ชนบทที่ตั้งอยู่ที่ซัดบรีในมณฑลดาร์บีเชอร์ในสหราชอาณาจักร “คฤหาสน์ซัดบรี” ก่อสร้างเป็นครั้งแรกในคริสต์ทศวรรษ 1660 โดยจอร์จ เวอร์นอนปู่ของจอร์จ เวนาเบิลส์-เวอร์นอน บารอนแห่งเวอร์นอนที่ 1 สิ่งที่เด่นของคฤหาสน์หลังนี้คือความยาวของโถงระเบียงภายในอาคาร, สวน และภาพเหมือนของพระสนมของสมเด็จพระเจ้าชาร์ลส์ที่ 2 หลายคน สถาปัตยกรรมภายในเป็นลักษณะผสม
“คฤหาสน์ซัดบรี” เป็นสิ่งก่อสร้างที่จัดอยู่ในสิ่งก่อสร้างภายใต้การพิทักษ์ ระดับ 1 ปัจจุบันคฤหาสน์มีองค์การอนุรักษ์แห่งชาติเป็นผู้บริหาร

**ดูเพิ่ม**
 คฤหาสน์ชนบท

**แหล่งข้อมูลอื่น**
  Sudbury Hall information at the National Trust-  Sudbury Hall — The National Trust Museum of Childhood information at the National Trust
ซัดบรี
หมวดหมู่:สิ่งก่อสร้างในคริสต์ศตวรรษที่ 17
หมวดหมู่:สิ่งก่อสร้างในคริสต์ทศวรรษ 1660
หมวดหมู่:ทรัพย์สินขององค์การอนุรักษ์แห่งชาติ
หมวดหมู่:สิ่งก่อสร้างภายใต้การพิทักษ์ระดับ 1
หมวดหมู่:สิ่งก่อสร้างในเทศมณฑลดาร์บิเชอร์
หมวดหมู่:สิ่งก่อสร้างในคริสต์ทศวรรษ 1660

หมวดหมู่:สิ่งก่อสร้างในคริสต์ศตวรรษที่ 17
หมวดหมู่:คริสต์ทศวรรษ 1660
หมวดหมู่:สิ่งก่อสร้างแบ่งตามคริสต์ทศวรรษ